Пачынаючы са студзеня, работнікі пасялковага выканаўчага камітэта будуць праводзіць абход вуліц і ўручаць гаспадарам дамоў паведамленні аб відах рамонту, якія неабходна выканаць да 1.09.2018 года. Даволі прадуктыўна наш выканкам працаваў у 4-м квартале бягучага года. Каля адміністрацыйнага будынка спілавана 9 аварыйных дрэў, выдалены стары кустарнік і часткова — тратуарны борт. У наступным годзе будзе праведзены частковы рамонт даху, пафарбаваны фасад, устаноўлены новы тратуарны борт, заасфальтавана прылягаючая тэрыторыя, разбіты новыя газоны з пасадкай дэкаратыўных дрэў і кустоў.